Okresná prokuratúra Trebišov 
Jána Husa 1925/15, 075 01 Trebišov 1

Sp. zn. : 2 Pv 411/11/8811	Trebišov, 9.8.2012
EEČ : 2-69-299-2012

U Z N E S E N I E

Trestná vec:	obvinený XXXXX a spol. 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno c Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Obaja obvinení po vzájomnej dohode v čase od 19.35 h do 19.50 h dňa 04.05.2011 došli na XXXXX, na parkovisko pred predajňu XXXXX, kde na odstavenom uzamknutom osobnom motorovom vozidle zn. XXXXX XXXXX XXXXX so šnúrkou bez poškodenia otvoril dvere a z vozidla odcudzil čiernu kabelku, v ktorej sa nachádzali rôzne časti ošatenia a peňaženka s hotovosťou 20,- €, čím poškodenej XXXXX spôsobili krádežou škodu vo výške 245,- €.
lebo je nepochybné, že skutok nespáchal obvinený
Odôvodnenie:
	Uznesením povereného príslušníka  OO PZ XXXXX sp. zn. XXXXX zo dňa XXXXX  bolo začaté trestné stíhanie a dňa XXXXX vznesené obvinenie XXXXX a XXXXX   pre prečin krádeže podľa § 212 ods. 2 písm. a Tr. zákona spáchaného formou spolupáchateľstva podľa § 20 Tr. zákona. 

	Tento trestný čin mali obvinení spáchať tak, že obaja obvinení po vzájomnej dohode v čase od 19.35 h do 19.50 h dňa 04.05.2011 došli na XXXXX, na parkovisko pred predajňu XXXXX, kde na odstavenom uzamknutom osobnom motorovom vozidle zn. XXXXX XXXXX so šnúrkou bez poškodenia otvoril dvere a z vozidla odcudzil čiernu kabelku, v ktorej sa nachádzali rôzne časti ošatenia a peňaženka s hotovosťou 20,- €, čím poškodenej XXXXX spôsobili krádežou škodu vo výške 245,- €.

	Po vykonaní skráteného vyšetrovania z výsluchu obv. XXXXX na č. l. 16-21 vyš. spisu vyplýva, že využíva svojho práva a k veci odmieta vypovedať. Taktiež obv. XXXXX pri svojom výsluchu na č. l. 22-27 využil svojho práva a k veci odmietol vypovedať. 

V trestnom spise na č. l. 28-31 sa nachádza výsluch poškodenej XXXXX z ktorého vyplýva, že pred predajňou XXXXX parkovala so svojím OMV  zn. XXXXX a po návrate zistila, že jej osobné veci zo zadného sedadla chýbajú.  Popísala, o aké veci sa jedná, taktiež o športovú kabelku a peňaženku, v ktorej mala 20,- €, čiže jej mala byť spôsobená škoda vo výške 245,- €. 

V trestnom spise sa nachádza výsluch sv. XXXXX na ktorý už nie je možné prihliadnuť, pretože mu bolo vznesené obvinenie, využil svoje právo, k veci odmietol vypovedať a orgány činné v trestnom konaní musia zabezpečovať iné dôkazy, ktoré majú usvedčiť páchateľov predmetného skutku. 

Preverovanie trvalo dlhší čas z toho dôvodu, lebo XXXXX odišiel do Českej republiky a trestné stíhanie bolo prerušené podľa § 228 ods. 2 písm. a Tr. poriadku. 

Na základe vykonané vyšetrovania, výsluchov obvinených a svedkov v danom prípade bolo zistené, že v danej veci neexistuje dostatok priamych dôkazov, resp. neexistuje ani súvislá a jednoznačná reťaz nepriamych dôkazov na základe ktorej by bolo možné vyvodiť jednoznačný záver, že skutok spáchali obvinení XXXXX a XXXXX a preto bolo potrebné rozhodnúť tak, ako je uvedené vo výrokovej časti tohto návrhu na zastavenie trestného stíhania. 

	Z uvedeného je zrejmé a nepochybné, že skutok nespáchali obvinení. 

Vzhľadom na vyššie uvedené dôvody som preto rozhodol tak, že trestné stíhanie proti obvinením XXXXX a XXXXX sa zastavuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. František Bicko
prokurátor